ફરહાન અખ્તર અને જોયા અખ્તરની માસી ડેઈઝી ઈરાનીએ આટલાં વર્ષો પછી પોતાની વેદનાને યાદ કરતાં કહ્યું હતું કે, ‘એ વ્યક્તિ હવે મૃત્યુ પામ્યો છે. તેનું નામ નજર હતું. ખ્યાતનામ ગાયિકા જોહરાબાઈ અંબાલેવાલીનો એ સંબંધી હતો. એટલે સ્પષ્ટ છે કે ફિલ્મ ઉદ્યોગમાં પણ તેના સંપર્કો હતા. મારી મા મને કોઈ પણ સંજોગોમાં સ્ટાર બનાવવા ઇચ્છતી હતી. મેં મરાઠી ફિલ્મ ‘બેબી’થી શરૃઆત કરી. ‘હમ પંછી એક ડાલ કે’ના શૂટિંગ દરમિયાન અંકલ નજર મારી સાથે મદ્રાસ આવ્યા હતા. મને એ ઘટનાની ઝાંખી સ્મૃતિ છે, પરંતુ એ ભયાનક વેદના અને બૅલ્ટનો માર આજે પણ સારી રીતે યાદ છે. બીજા દિવસે સવારે હું જાણે કાંઈ જ બન્યું ન હોય એ રીતે સ્ટુડિયો પહોંચી હતી. વર્ષો સુધી હું મારી માને આ વાત કહેવાની હિંમત કરી શકી નહીં. પછીથી મારી માને એ વાતની ખબર પડી, પરંતુ કશું કરી શકાય તેમ ન હતું.’